पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में पाबंदी और निर्धारित समय के बाद भी सोमवार को 4 दुकानें खुली मिलीं। वहां ग्राहक जमा थे। निरीक्षण के दौरान पकड़े जाने पर नगर निगम की एलओ ब्रांच की टीम ने इनका चालान काट जुर्माने के 35 हजार रुपए वसूल किए हैं। हालांकि दुकानदारों ने बच्चे की ऑनलाइन क्लास के लिए खोलनी दुकान और ग्राहकों ने जबरन खुलवाई दुकान जैसे बहाने बताकर चालान से बचने की सिफारिश की।
सुबह 11 बजे गोहाना अड्डा चौक से निगम एलओ सुरेंद्र गोयल की अगुवाई में कर्मचारियों ने कार्रवाई शुरू की। किला रोड बाजार में दुकानों के आगे फुटपाथ के नीचे लोहे की चेन से बंधे तख्त, बेंच आदि सामान उठवा लिए गए। कच्चा बेरी रोड पर टू ट्रेवल की दुकान 11 बजे के बाद खुली होने और केबिन में बिना सोशल डिस्टेंसिंग लोगों की मौजूदगी पर 10 हजार रुपए का चालान किया गया।
इसके बाद तीन चालान पुरानी अनाज मंडी में करियाणा की दुकानों का किया गया। इसमें दो चालान 10-10 हजार रुपए और एक चालान 5 हजार रुपए का किया गया है। एलओ सुरेंद्र गोयल ने बताया कि लॉकडाउन में हर दिन निगम की टीम शहर के निरीक्षण का अभियान चलाएगी। कोविड-19 से बचाव के नियमों को तोड़ने वालों के खिलाफ कार्रवाई भी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn